Ved den anden og afgørende match i 1. division nord lykkedes det igen med en række flotte præstationer at slå både Horsens og OK Pan fra Århus, mens det blev til et nederlag til Silkeborg. Det blev dermed til en 2. plads i 1. division nord, men da to hold går videre, bliver det Aalborg OK og Silkeborg. Det er ti år siden Aalborg Orienteringsklub sidst kvalificerede sig til DM finalen, så humøret var helt i top efter det lå klart at finalepladsen var hjemme. Dagens stævne blev afviklet i Vindum Skov ved Viborg og 67 løbere fra Aalborg deltog. I finalen i Danmarksturneringen for klubhold møder Aalborg: Silkeborg, Tisvilde Hegn OK, FIF Hillerød, Odense og OK HTF fra Haderslev. Finalen afvikles som et stævne den 14. oktober i Vrøgum ved Varde.

Referat:
Orienteringsløberne fra Aalborg Orienteringsklub kvalificerede sig søndag til DM for klubhold.